Tamaritu II

Tamaritu II (Tammaritu) – Elamo valdovas, valdęs nuo 652 iki 650 ar 649 m. pr. m. e.Anot Jane McIntosh, pirmasis Tamaritu II valdymo laikotarpis truko iki 649 m. pr. m. e. Pasak Potts, pirmasis Tamaritu II valdymo laikotarpis truko iki 650 arba 649 m. pr. m. e. D. T. Potts (1999). The Archaeology of Elam: Formation and Transformation of an Ancient Iranian State. p. 282. Paskesni valdovai, Indabibis ir Humban-haltašas III, valdė neilgai – 648 m. pr. m. e. į sostą trumpam vėl buvo sugrąžintas Tamaritu II. Tamaritu II tėvas – Tamaritu I, o pirmtakas – Umanigašas (Tamaritu II dėdė).D. T. Potts (1999). The Archaeology of Elam: Formation and Transformation of an Ancient Iranian State. p. 281.

652 m. pr. m. e. Elamo karalius Umanigašas prieš Asirijos imperiją surengė nepavykusį antpuolį, po kurio įvykdytas perversmas, valdžia atiteko Tamaritu II. Pastarasis, tęsdamas savo pirmtako Umanigašo politiką,  kovoje su Asirijos karaliumi Ašurbanipalu toliau rėmė Babilonijos valdovą Šamaš-šum-ukiną.D. T. Potts (1999). The Archaeology of Elam: Formation and Transformation of an Ancient Iranian State. p. 282. Mūšio metu Indabibis, vienas iš Tamaritu II karvedžių, perėjo į priešininkų pusę, o pats Tamaritu II pabėgo į Nineviją (650 arba 649 m. pr. m. e.).

Indabibis Elamą valdė trumpai – 648 m. jį užmušė Humban-haltašas III, kuris ir užėmė sostą.Elizabeth Carter and Matthew W. Stolper (1984). Elam: Surveys of Political History and Archaeology. p. 50. Tuomet asirai vėl įsiveržė į Elamą, o karaliumi paskyrė Tamaritu II.Elizabeth Carter and Matthew W. Stolper (1984). Elam: Surveys of Political History and Archaeology. p. 51. Pasiskundęs, kad asirai grobsto Elamą, Tamaritu II buvo nuverstas ir ištremtas į Asiriją. Valdžia vėl atiteko Humban-haltašui III.

 Šaltiniai 

Kategorija:Elamo valdovai